section_heading: Dvorac
paragraph_text: Mjesto Ibelin naseljeno je od davnih dana, a Rimljani su ga zvali Iamnia. Križarski dvorac sagrađen je 1141. između Jafe i Aškelona, blizu Montgisarda i Ramale. U to vrijeme Aškelon se još uvitjek nalazio pod kontrolom fatimidskoga Egipta, a egipatske postrojbe koristile su ga kao polaznu točku za napade na križarsko kraljevstvo. Ibelin je sagrađen s ciljem ometanja tih napada kako bi ih se svelo na manja područja. Prvi dvorac dao je sagraditi kralj Fulk od Jeruzalema i imao je četiri tornja.